Deg tesleḍt tis snat nessaweḍ ad d-nebder tulmisin n tmezgunt, deg tazwara nezrew talɣa newwi-d awal ɣef uzwel i yefren umsawal ad yili d isem n waṣṣad syin akkin narza ɣer beṭṭu n uḍris nebḍa-t ɣef semus n yeskiren yal askir deg-s d isuyas nufa-d azal 30 n isuyas.Seld tasleḍt n talɣa nezrew ayen yarzan agbur neṣṣaweḍ ad dnekkes iwudam yellan deg uḍris d twuri n yal yiwen, adiwenni daɣen gar tulmisin n tmezgunt i d-nemugar s leṣnaf yettilin deg uḍris n umezgun am tenzaɣt,  la stichomythie d  la partie , am wakken i d-nemslay ɣef isemliyen, acu kan ulac amnekni gar yeskiren, imi yella wanda i d-nufa sin isemliyen llan yeskiren nniḍen yesɛan ugar n waya, akud d wadeg d iferdisen igejdanen iɣef tbed tmezgunt d ayen id nufa deg uḍris-a imi analas yesaxdem ayen yellan deg tilawt, ɣer tagra naɛreḍ ad nebḍu aḍris ilmend n tigawin deg umezgun (dynamique de laction), aḥric amezwaru d asenked (lexposition) anda i d-yessasen unalas aṣṣad d wakud d wadeg ideg teḍra taḥkayt aḥric wis ssin d takkerist (le nud) anda analas yewwi-d ineḍruyen d wuguren n taḥkayt, aḥric aneggaru d tifrat (le dnouement) n wuguren.